http___finmavi.hr_en_index.html.xml
http___finmavi.hr_proljece.html_1.xml
1.1 2.1 2.2 3.1 4.1
If, in spring wanderings through Istria, your eye catches a glance of a small hill, a waterfall, an olive grove or a hamlet, have no doubts and leave the road, stop, immerse your eyes, rest and refresh yourself. Look a little closer at what draws your attention on the map: a green triangle, wrapped in sea, holding itself onto the rest of the mainland by a mountain chain. Look for the name – we can bet that it says “Istria”. To appreciate the magnanimity of Istria is so natural; it comes almost instinctively and to be its good friend is the privilege of just the chosen ones, those who were brave enough to approach it and persevering enough to stay with it. Istria is not drastically different from other parts in winter time – it is simply more approachable and tamer – as though, during bright days, it offers more of those nice places, well heated by the sun.
1.1 2.1 2.2 3.1 4.1 4.2 4.3 4.4 4.5 5.1 5.2 5.3 5.4 5.5 5.6 6.1 7.1 7.2 8.1 9.1 10.1 11.1
Ako vam u proljetnom lutanju Istrom oko pobjegne ka nekom brdašcu, slapu, masliniku ili zaseoku, ne dvojite nego skrenite s puta, zaustavite se, napasite oči ljepotama koje su vas privukle, odmorite se i okrijepite Rano proljeće kroz Istru korača polagano, gotovo sramežljivo i oprezno, potkrada se pred jutro kroz polja i vrtove, skriva se iza sumaglice u dolinama potoka i rijeka, dotakne tek povremeno u svom šuljanju poneku krošnju, razlijevajući po vršcima njezinih grana cvjetni uzorak nježnih boja. Nedugo zatim otrese studen s uspavanih grmova, probudi i pogura na tlo zadnji uveli list koji se tvrdoglavo cijelu zimu držao svojeg stabla i krene slagati svoju šarenu paletu, prednost dajući zelenoj, koju miješa maštovito i stručno, u puno više od pedeset nijansi. S prvim vlatima mlade trave i propupalim listovima začuje se pijev ptica i javljaju se prve proljetnice, vjesnici vremena u kojem je zima pospremila svoje torbe i krenula ka sjeveru, svojim zavičajnim krajevima kudikamo manje čarobnim od ovog poluotoka. Za lutanje ovakvom, proljetnom Istrom izbor prijevoznog sredstva gotovo da i nije bitan - sve će poslužiti svrsi. Bicikl, motocikl, “quad”, čak i automobil - pogotovo onaj s panoramskim krovom ili, još bolje, kabriolet, dok onima u boljoj kondiciji nije pogrešno preporučiti da si uzmu vremena i Istru propješače. Jedno nikako nemojte smetnuti s uma - ako vam putem oko pobjegne ka nekom brdašcu, slapu, masliniku ili zaseoku, ne dvojite nego skrenite s puta, zaustavite se, napasite oči ljepotama koje su vas privukle i odmorite se. Zatim potražite okrijepu koja je u Istri u ovo godišnje doba - osim što je kao i uvijek prepuna autohtonih okusa - bogata zdravim i svježim sastojcima, darovima prirode koji rastu praktički na svakom koraku: na rubovima livada, uz puteljke, u pukotinama drevnih zidova… Zadovoljni, odmorni i bogatiji za još jedno iskustvo koje vam je “Terra Magica” (opet) priuštila, krenite dalje. Hrabro, u njedra poluotoka okupanog proljećem. Dobro pripremljena, Istra dočekuje svoje posjetitelje širokim zagrljajem, čašicom i zalogajem dobrodošlice. Hvali se svojim krajolicima i vizurama koje su u ovo doba najsvježije i odišu zdravljem, mladošću i energijom. Ne može dočekati da svom gostu posluži šparuge, gorko-slatke izdanke izrasle među trnjem i kamenjem, na teško pristupačnim padinama ili dobro skrivene u polumraku borovih šumaraka. Časti vas biskom i medenom rakijom, ako je već za druga doba odlučila sačuvati svoja čuvena vina. Nestrpljivo vam gura pod nos mirisno, ljekovito samoniklo bilje i čeka da vas potpuno opiju aromatična eterična ulja, da tako omamljeni postanete i zauvijek ostanete zaljubljeni u nju. Čini se opasnom, no ta ovisnost može biti samo nagrada posjetitelju, jer mu jasno govori da je pronašao destinaciju svojih snova. LJETO Do vode svi putevi vode! Pogledajte malo bolje što vam na mapi plijeni pozornost: jedan zeleni trokut omotan morem, koji se planinskim lancem drži za ostatak kopna. Potražite naziv - možemo se okladiti da piše “Istra” JESEN Kad žuto lišće na cesti spi... Cijeniti velikodušnost Istre toliko je prirodno, gotovo instinktivno, a biti njezin dobar prijatelj je privilegija odabranih, onih koji su bili dovoljno hrabri da joj priđu i dovoljno uporni da s njom ostanu ZIMA Tajna skrivena pod črepnjom Nije Istra nešto drastično drugačija od ostalih krajeva u zimsko doba - jednostavno je pristupačnija i pitomija - kao da za vedrih dana nudi više onih lijepih, suncem dobro ugrijanih mjesta